17 “Lintho tsena ke le laela tsona, hore le ratane.+ 18 Haeba lefatše le le hloea, le tsebe hore le ntlhoile pele le le hloea.+ 19 Haeba le ne le le karolo ea lefatše, lefatše le ka be le rata sa lona.+ Joale kahobane ha le karolo ea lefatše,+ empa ke le khethile lefatšeng, ka lebaka lena lefatše le le hloile.+ 20 Hopolang lentsoe leo ke ileng ka le bolella lona, Lekhoba ha le leholo ho mong’a lona. Haeba ba ntlhorisitse, le lōna ba tla le hlorisa;+ haeba ba bolokile lentsoe la ka, ba tla boloka le la lōna. 21 Empa ba tla etsa lintho tsena tsohle khahlanong le lōna ka lebaka la lebitso la ka, hobane ha ba tsebe ea nthomileng.+ 22 Hoja ke ne ke sa tla ’me ka bua le bona, ba ka be ba se na sebe;+ empa joale ha ba na boikemelo bakeng sa sebe+ sa bona. 23 Ea ntlhoeang o hloea le Ntate.+ 24 Hoja ke ne ke sa etsa har’a bona mesebetsi eo ho seng ea ileng a e etsa,+ ba ka be ba se na sebe;+ empa joale ba bone ’me ba hloile ’na hammoho le Ntate.+ 25 Empa ke hore lentsoe le ngotsoeng Molaong oa bona le ka phethahala, ‘Ba ntlhoile ntle ho lebaka.’+ 26 Ha mothusi a fihla eo ke tla le romella eena ho tsoa ho Ntate,+ moea oa ’nete, o tsoang ho Ntate, eo o tla mpaka;+ 27 ka lehlakoreng le leng, le tla paka,+ hobane le bile le ’na ho tloha ha ke qala.